
GAIAk BDCCrako deitutako administrazio-klausula partikularren azala, prozedura ireki bidez esleitzeko Berrikuntza Programaren zerbitzu-ematea

	1. Kontratuaren izena
	Berrikuntza Programaren zerbitzuak emateko kontratua, Euskadiko Kultura eta Sormen Barrutia erakundeari (aurrerantzean, “BDCC”) zuzendua. Erakunde hori Ezagutza eta Teknologia Aplikatuko Industrien Clusterraren (aurrerantzean, "GAIA") barruan dago.

	2. Erakunde kontratatzailea (datuak) eta kontratatzailearen profila

	GAIA («Erakunde kontratatzailea»). Ondorio horietarako helbidea: Uribitarte pasealekua 3, 3. solairua, 48001 Bilbo (Bizkaia).
Telefono-zenbakia: 902 54 03 21
Erakunde Kontratatzailearen webgunea: https://gaia.es/   

	3. Kontratuaren xedea  
	Kontratuaren xedea da BDCCren Berrikuntza Programarekin lotutako zerbitzuak ematea, honako lote hauetan banatuta, zeintzuen zehaztapena baldintza teknikoen pleguan jasota baitago:
- 1. LOTEA: Berrikuntza eta Garapen Zerbitzua.
- 2. LOTEA: Nazioartekotze Zerbitzua.

	4. Gauzatzeko gehieneko epea/iraupena
	Zerbitzuaren egikaritze materiala 2027an egingo da eta, nolanahi ere, 2027ko abenduaren 31n amaituko da.
Iraupena ezartzeko, proiektuaren finantzaketari dagozkion aurrekontu-ezaugarriak eta zerbitzua 2027ko urte naturalaren barruan gauzatu eta fakturatu beharra hartu dira kontuan.

	5. Kontratuaren luzapena
	Ez.

	6. Lizitazioaren oinarrizko aurrekontua, kontratuaren balio zenbatetsia eta kontabilitate-sinadura
	Lizitazioaren oinarrizko aurrekontua honako hau izango da: HOGEITA HAMAR MILA EURO (30.000 €), gehi dagokion BEZa, honela banakatuta:
[bookmark: _Hlk101781898]- 1. LOTEA: Berrikuntza eta Garapen Zerbitzua: HAMABOST MILA EURO (15.000 €), gehi dagokion BEZa.
2. LOTEA: Nazioartekotze Zerbitzua: HAMABOST MILA EURO (15.000 €), gehi dagokion BEZa.
Kontratuaren balio zenbatetsi osoa HOGEITA HAMAR MILA EUROKOA (30.000 €) da, BEZ. Hori zehazteko erabilitako metodoa zerbitzuen merkatuko prezioa izan da.


	7. Loteak dauden
	Bai. 

	8. Loteei ezarritako mugakm eta eskaintza integratzaileak aurkezteko aukera
	Ez zaio mugarik ezartzen lizitatzaile berak eskaini ditzakeen lote kopuruari, ezta esleitu dakizkiokeen lote kopuruari ere. Ez da eskaintza integratzailerik aurreikusten; lote bakoitza aparte baloratu eta esleituko da.


	9. Prozedura mota, izapidetze-modua eta prozedurari aplikatu beharreko arauak
	Irekia. 
Izapidetze arrunta, SPKLren bigarren liburuko I. tituluko I. kapituluko 2. atala analogiaz beteta.


	10. Agiriak eta gainerako dokumentazioa eskuratzeko lekua, eta tokian bertan bisitak egiteko aukera
	Aurreko 2. puntuan adierazitako Erakunde Kontratatzailearen web-orrialdeko albisteen atala.


	11. Behin-behineko bermea
	Ez.

	12. Behin betiko bermea
	Ez.

	13. Eskaintzak aurkezteko epea
	2026ko urriaren 20an, goizeko 10:00ak arte.
Eskaintzak erakunde kontratatzailearen bulegoetan aurkeztu ahal izango dira, gutun-azal itxian, edo posta elektronikoz bidali ahal izango dira, honako helbide hauetara: judit@gaia.es edo vidorreta@gaia.es.

	14. Kaudimen teknikoa, eta ekonomia- eta finantza-kaudimena egiaztatzeko bitartekoak (A GUTUN-AZALA):
	Lizitazio honetan parte hartzeko, lizitatzaileek kaudimena: honako bitarteko hauen bidez egiaztatu beharko dute kaudimena:
a) Kaudimen teknikoa:

Enpresek egiaztatu beharko dute azken hiru urteetan beren eskaintza aurkezten duten lotean edo loteetan jasotako zerbitzuen izaera bereko edo antzeko zerbitzuak eman dituztela. Esperientzia hori erakunde kontratatzaileek edo zerbitzuen hartzaile diren erakundeek emandako ziurtagirien bidez egiaztatuko da.

b) Kaudimen ekonomikoa:

Enpresek egiaztatu beharko dute eskuragarri dauden azken hiru ekitaldietatik onenari dagokion urteko negozio-bolumena beren eskaintza aurkezten duten lotearen balio zenbatetsiaren berdina edo 1,5 bider handiagoa dela. Kaudimen ekonomikoa onartutako eta gordailututako urteko kontuen bidez egiaztatu ahal izango da, edo, hala badagokio, aplikatu beharreko araudiaren arabera onartutako dokumentazio baliokidearen bidez.
Enpresa kontratista sortu berria bada, hau da, bost urte baino gutxiagoko antzinatasuna badu, haren kaudimen teknikoa honako bitarteko hauen bidez egiaztatuko da:
- Kontratuan parte hartzen duten teknikariak adieraziz.
	- Kontratua gauzatzeko ardura dutenen titulazio akademiko eta profesionalen bidez.

	15. Formularen bidez kuantifikatu ezin diren irizpideei buruzko dokumentazioa (B gutun-azala) eta haztapen-faktoreak.
	Honako dokumentazio hau erantsiko da, adierazitako hurrenkerari jarraituz, balorazio subjektiboko haztapen-faktore hauen arabera:
	
	
	

	
	Gehieneko puntuazioa
	Bikaina
	Ona
	Ertaina
	Oinarrizkoa
	Ez da aurkezten edo ez dagokio

	
	
	% 100
	% 75
	% 50
	% 25
	% 0

	Lantaldea
	28
	 
	 
	 
	 
	 

	Prestakuntza eta gaikuntza orokorrak
	14
	14,00
	11,00
	7,00
	3,00
	0,00

	Lantalde orokorraren lanbide-esperientzia
	14
	14,00
	11,00
	7,00
	3,00
	0,00

	Memoria teknikoa
	20
	 
	 
	 
	 
	 

	Zerbitzuaren antolaketa, erantzun-denborak eta langileen prestasun-maila
	12
	12,00
	9,00
	6,00
	3,00
	0,00

	Lanaren plangintza eta esleitutako baliabideekiko koherentzia
	8
	8,00
	6,00
	4,00
	2,00
	0,00



A) LANTALDEA (gehienez 28 puntu).

1.  Prestakuntza eta gaikuntza orokorrak (gehienez 14 puntu):

Bikaina: 14, Ona: 11, Ertaina: 7, Oinarrizkoa: 3, Ez da aurkezten edo ez dagokio: 0
• Bikaina: zerbitzuak gauzatzeko proposatutako lantaldeak prestakuntza eta gaikuntza oso egokiak ditu, eta balio handia ematen dio zerbitzuari. 
• Ona: zerbitzuak gauzatzeko proposatutako lantaldeak prestakuntza eta gaikuntza egokiak ditu, eta kalitatea ematen dio zerbitzuari.
• Ertaina: zerbitzuak gauzatzeko proposatutako lantaldeak behar besteko prestakuntza eta gaikuntza ditu.
• Oinarrizkoa: zerbitzuak gauzatzeko proposatutako lantaldeak oinarrizko prestakuntza eta gaikuntza ditu, baina horiek ez dira nahikoak zerbitzuari balioa emateko.
• Ez da aurkezten edo ez dagokio: Zerbitzuak emateko proposatutako lantaldeak ez du prestakuntzarik, ezta gaikuntzarik ere.

2. Talde orokorraren lanbide-esperientzia (gehienez 14 puntu):

Bikaina: 14, Ona: 11, Ertaina: 7, Oinarrizkoa: 3, Ez da aurkezten edo ez dagokio: 0
• Bikaina: lantaldeak, oro har, lanbide-esperientzia bikaina du eskaintza aurkezten den lizitazioaren xede den lotearen antzeko proiektuetan, eta balio handia ematen dio zerbitzuari. 
• Ona: lantaldeak, oro har, lanbide-esperientzia oso egokia du eskaintza aurkezten den lizitazioaren xede den lotearen antzeko proiektuetan, eta kalitatea ematen dio zerbitzuari.
• Ertaina: lantaldeak, oro har, lanbide-esperientzia egokia du eskaintza aurkezten den lizitazioaren xede den lotearen antzeko proiektuetan.
• Oinarrizkoa: lantaldeak, oro har, lanbide-esperientzia urria du eskaintza aurkezten den lizitazioaren xede den lotearen antzeko proiektuetan.
• Ez da aurkezten edo ez dagokio: Lantaldeak ez du lanbide-esperientziarik eskaintza aurkezten den lizitazioaren xede den lotearen antzeko proiektuetan.

*Lote bakoitza gauzatzeko lanen buru diren edo lan horiek zuzentzen dituzten pertsonek 10 urtetik gorako esperientzia egiaztatua izan beharko dute loteari dagokion esparruan, eta hori curriculum vitae bidez egiaztatu beharko da.

B) MEMORIA TEKNIKOA (gehienez 20 puntu).

1. Zerbitzuaren antolaketa, erantzuteko denborak eta langileen erabilgarritasun-maila (gehienez 12 puntu):
Bikaina: 12, Ona: 9, Ertaina: 6, Oinarrizkoa: 3, Ez da aurkezten edo ez dagokio: 0
• Bikaina: Proposatutako zerbitzu-antolaketak, eskainitako erantzun-denborek eta adierazitako langileen prestasun-mailak Erakunde Kontratatzailearen beharrei erantzuteko gaitasun bikaina erakusten dute. Horrek balio handia ematen dio proposamenari, eta oso erantzun egokia bermatzen du.
• Ona: Proposatutako zerbitzu-antolaketak, eskainitako erantzun-denborek eta adierazitako langileen prestasun-mailak Erakunde Kontratatzailearen beharrei erantzuteko gaitasun oso egokia erakusten dute. Horrek balioa ematen dio proposamenari, eta erantzun egokia bermatzen du.
• Ertaina: Proposatutako zerbitzu-antolaketak, eskainitako erantzun-denborek eta adierazitako langileen prestasun-mailak Erakunde Kontratatzailearen beharrei erantzuteko gaitasun egokia erakusten dute. Hala, erantzun justu samarra bermatzen da.
• Oinarrizkoa: proposatutako zerbitzu-antolaketak, eskainitako erantzuteko denborek eta adierazitako langileen erabilgarritasun-mailak erakusten dute erakunde kontratatzailearen beharrei erantzuteko oinarrizko gaitasuna dagoela. Horrenbestez, ez da argi geratzen alderdi guztietan erantzun egokia emango denik.
• Ez da aurkezten edo ez dagokio: Proposatutako zerbitzu-antolaketa, eskainitako erantzun-denborak eta adierazitako langileen prestasun-maila ez daude behar bezala jasota, edo ez dituzte oinarrizko betekizunak betetzen.

2.  Lanaren plangintza eta esleitutako baliabideekiko koherentzia (gehienez 8 puntu):

Bikaina: 8,00, Ona: 6,00, Ertaina: 4,00, Oinarrizkoa: 2,00, Ez da aurkeztu edo ez dagokio: 0
• Bikaina: Memoria teknikoan proposatutako mugarriek eta faseek, bai eta horietako bakoitzari esleitutako langileek, gauzatzean bideragarritasun handia agertzen dute, eta balio handia ematen diote irtenbideari.
• Ona: Memoria teknikoan proposatutako mugarriek eta faseek, bai eta horietako bakoitzari esleitutako langileek, gauzatzean bideragarritasun handia agertzen dute, eta kalitatea ematen diote irtenbideari.
• Ertaina: Memoria teknikoan proposatutako mugarriek eta faseek, bai eta horietako bakoitzari esleitutako langileek, gauzatzean bideragarritasun urria agertzen dute. Horrenbestez, ezin da bermatu beteko direnik.
• Oinarrizkoa: Memoria teknikoan proposatutako mugarriek eta faseek, bai eta horietako bakoitzari esleitutako langileek, gauzatzean oinarrizko bideragarritasuna agertzen dute, baina zerbitzuaren alderdiren bat garatu gabe dago.
• Ez da aurkeztu edo ez dagokio: Proposamenak ez du plangintzarik jasotzen.
* Lote bakoitzaren memoria teknikoak, gutxienez, 17. klausulan aurreikusitako kontratua gauzatzeko baldintza bereziak jaso beharko ditu, dagokion loteari aplikatzekoak.

*Azpikontratazioa: Lizitatzaileek eskaintzan adierazi beharko dute kontratuaren zer zati azpikontratatzeko asmoa duten, eta zati horren zenbatekoa eta hura gauzatzea aginduko zaien azpikontratisten izena edo enpresa-profila zehaztu beharko dituzte. Enpresa-profila kaudimen profesional edo teknikoko baldintzen arabera zehaztuko da. Nolanahi ere, azpikontratatu nahi den kontratu-zatia ezin izango da % 50etik gorakoa izan.


	16. Formula bidez kuantifikatu daitezkeen irizpideei buruzko dokumentazioa (C gutun-azala), eta haztapen-faktoreak.
	C gutun-azalak formula objektiboen bidez kuantifikatu daitezkeen irizpideei buruzko dokumentazioa jasoko du eta bi dokumentu izango ditu: lizitatzaileak eskaintza aurkezten duen lote edo loteetarako proposamen ekonomikoa eta hobekuntza-proposamena.
a) PREZIOA (gehienez 48 puntu). 
Lote bakoitzean, zerbitzuaren prezioaren irizpidea honela haztatuko da:
· Guztira 48 puntu eslei daitezke, eta 3 faseko formula progresibo bat aplikatuko da, zehaztapen hauekin:  
 
a) Lizitazio-aurrekontuaren gaineko % 10eko deskontua egiten duten proposamenei 37 puntu emango zaizkie.  

b) Lizitazio-aurrekontuaren gaineko % 15eko deskontua egiten duten proposamenei 44 puntu emango zaizkie.

c) Aurreko deskontu-ehunekotik aurrera, puntu bat emango da % 1eko deskontu gehigarri bakoitzeko, gehienez 4 puntu eman arte.  
Puntuak esleitzeko atalase bakoitzetik behera dauden proposamenei arau proportzional bat aplikatuta esleituko zaizkie puntuak. % 19tik gorako deskontua duen eskaintza anormalki baxutzat joko da. 

b) HOBEKUNTZAK (gehienez 4 puntu):
1. eta 2. loteak:
Honako hauek baloratuko dira hobekuntza gisa: (i) hobekuntza metodologikoak, (ii) tresnak, (iii) saio gehigarriak, (iv) laguntza-materialak, (v) kontraste-mekanismoak edo (vi) jarraipen-ekintzak, betiere emaitzen erabilgarritasuna eta jasangarritasuna areagotzen badute. Hobekuntza horiek formula objektibo honen bidez baloratuko dira:
a) Proposamenak aurretik adierazitako sei kategorietatik (i-vi) lautan edo gutxiagotan hobekuntzak jasotzen baditu, 0 puntu emango zaizkio.

b) Proposamenak aurretik adierazitako sei kategorietatik (i-vi) bostetan hobekuntzak jasotzen baditu, 2 puntu emango zaizkio.

c) Proposamenak aurretik adierazitako sei kategorietan (i-vi) hobekuntzak jasotzen baditu, 4 puntu emango zaizkio.

	17. Egikaritze-baldintza bereziak. 
	Zerbitzuen esleipen honetan, loteei dagozkien kontratuak egikaritzeko baldintza berezitzat joko dira honako hauek:
a) 1. loteari dagokionez, honako hauek izango dira eskaini beharreko gutxieneko zerbitzuak:

Hasierako diagnosi-fitxa eta erronka zehaztea.
Identifikatutako aukeren mapa edo laburpena, eta lehenespen-irizpideak.
Bezeroekin/erabiltzaileekin edo merkatuarekin egindako erkaketaren ebidentziak, aplikatzekoa denean.
Balio-proposamenaren edo lehenetsitako irtenbidearen zehaztapena, xede-segmentuak eta balioa sortzeko logika barne hartuta.
MVPren, pilotuaren edo baliozkotze-ekimenaren diseinu kontzeptuala.
Hala badagokio, negozio-ereduaren edo monetizazio-ereduaren ildo nagusiak.
Garapenerako, baliozkotzerako eta jarraipenerako hurrengo urratsen ibilbide-orria.
Hiru erakunde parte-hartzaileen artean hautemandako ikaskuntza partekatuen, osagarritasunen, sinergien eta lankidetza-aukeren zeharkako laburpena, hala badagokio, balizko lankidetza-ildoak, hibridazioa edo baterako ekimenak barne.
Proiektu bakoitzeko amaierako txosten laburra, eta Berrikuntza Programaren 1. blokeko memoria erantsia.

b) 2. loteari dagokionez, eskaini beharreko gutxieneko zerbitzuak honako hauek izango dira:
Lagundutako proiektu bakoitzeko, gutxienez, egindako lana dokumentatzeko eta proiektuari jarraipena ematea ahalbidetzeko behar adina ebidentzia eta entregagai sortu beharko dira. Honako hauek hartzen dira gutxienekotzat:
Nazioartekotzeko prestasunaren diagnosia, eta erronka zehaztea.
Xede-merkatuak lehenesteko matrizea edo dokumentua, eta erabilitako irizpideak.
Nazioarteko balio-proposamen egokitua, eta posizionamenduaren laburpena, lehentasunezko merkatuko.
Sartzeko edo sendotzeko estrategia, eta lehentasunezko kanalak/eragileak.
Balizko bezero, bazkide, preskriptore, sare edo eragile adierazgarrien hasierako mapa, aplikatzekoa denean.
Hasierako merkataritza-baliozkotze edo -aktibazio plana, aukera egiaztatzeko.
Nazioarteko ibilbide-orria, ekintzak, mugarriak, arduradunak/baliabideak eta hurrengo urratsak jasoko dituena.
Balizko laguntza-ildoei buruzko azken orientazioa, eta jarraipenerako finantzaketa.
Hiru entitate parte-hartzaileen artean hautemandako ikaskuntza partekatuen, osagarritasunen eta nazioarteko lankidetza-aukeren zeharkako laburpena, hala badagokio balizko aliantzak, baterako ekintzak edo merkatuetara elkarrekin sartzeko mekanismoak barne.
Proiektu bakoitzeko amaierako txosten laburra, eta Berrikuntza Programaren 2. blokeko memoria erantsia.

c) Lan-arloko eta gizarte-segurantzako araudia betetzea: 

Kontratua egikaritzean, esleipendunak bete beharko ditu Europar Batasuneko zuzenbidean, Estatuko zuzenbidean, hitzarmen kolektiboetan edo Estatua lotzen duten nazioarteko zuzenbideko xedapenetan ezarritako gizarte- edo lan-arloko betebehar aplikagarriak.

d) Hizkuntza-baldintzak: 

Bi loteetan, lantaldeak euskaraz C1 maila duen profil bat gaineratu beharko du, administrazio-baldintzekin bat etorriz, proiektuak osorik euskaraz garatu ahal izatea bermatuz.

BDCCren eta esleipendunaren arteko harremanetan euskara erabiliko da normalean. Kontratua gauzatzearen ondorioetarako, «euskara normalean erabiltzea» honako hau dela ulertuko da:

· Ahozko komunikazioetan, kontratua gauzatzeko eginkizunetan BDCCri zuzentzen zaion eta euskaraz dakien langileak hasieran euskaraz hitz egingo du. Erakunde Kontratatzailea kontratua egikaritzeari atxikitako langileei euskaraz zuzentzen bazaie, eta horiek euskara behar beste ez badakite, egikaritzeaz arduratzen den enpresak berehala beharrezko bitartekoak edo euskarazko hizkuntza-gaitasuna duten langileak jarri beharko ditu erabilgarri, kontratua egikaritzearen ondorioz BDCCrekin finkatutako harremana euskaraz bideratu ahal izan dadin.
· Idatzizko komunikazioak euskaraz eta gaztelaniaz idatziko dira, salbu eta igorleak euskaraz soilik idaztea aukeratzen badu.


	18. Zehapenak
	17. klausulan aurreikusitako kontratua egikaritzeko baldintza bereziak betetzen ez badira, ez-betetzea funtsezkotzat joko da, eta kontratua suntsiaraztea ekarriko du.
Baldintza teknikoen pleguan aurreikusitako zerbitzuak zati batean betetzen ez badira, % 5etik % 10era bitarteko zehapenak ezarriko dira, ez-betetze-mailaren arabera.

	19. A ETA B GUTUN-AZALETAN sartutako dokumentazioa irekitzeko lekua, eguna eta ordua. 
	2026ko urriaren 20an, 12:00etan.
 


	20. Formula bidez kuantifikatu daitezkeen irizpideei buruzko dokumentazioa (C gutun-azala) irekitzeko lekua, eguna eta ordua.
	2026ko azaroaren 3an, 12:00etan.

	21. Kontratua ez esleitzeko edo ez egiteko erabakiagatiko edo prozeduran atzera egiteagatiko konpentsazioa
	Ez.

	22. Prezioen berrikuspena
	Ez.


	23. Aldaerak onartzea
	Ez.


	24. Publizitate-gastuak eta zenbatekoa
	Ez.


	25. Iragarkia EBAOra bidali den data
	Ez. 

	26. Lan-kontratuetan subrogatzea
	Ez.

	27. Bestelako informazioa
	Lizitatzaileek 2027ko abenduaren 31 baino lehen jaulki beharko dituzte lizitazio honetan aurreikusitako zerbitzuak ematearen ondoriozko faktura guztiak.
Ordainketak bi ordainketatan egingo dira, bakoitza eskainitako aurrekontuaren % 50ekoa: % 50 zerbitzuaren hasieran eta % 50 kontratua gauzatzeko gehieneko epea amaitzean.

